கன்னி செந்நெல்

கன்னி செந்நெல்  (KANNICHENNELLU) என்று அழைக்கப்படும் இந்த நெல் வகை, தென்னிந்தியாவில் உள்ள  கேரளாவின் பாரம்பரிய நெல் வகையாகும். வட வயநாட்டில் பயிரிடப்படும் ஒரு நெல் வகையான இது, பழங்குடிகளின்  நெல் என்று அழைக்கப்படுகிறது. சோறு மற்றும் சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகத்தின் அரிசி, செந்நிறத்திலும் தடித்தும் காணப்படுகிறது.

நீண்ட கால அளவில் அறுவடைக்கு தயாராகும் இந்த நெல் வகை, 150 - 155 நாட்களில் முதிர்வடைவதாக கூறப்படுகிறது. மேலும் ஐந்து அடி உயரம் வரை வளரும் இந்த நெற்பயிரின், நெல் தானியங்கள் வைக்கோல் நிறமாகவும், ஏக்கருக்கு சுமார் 1600 கிலோ வரை உற்பத்தித் திறன் கொண்டதாகவும் கூறப்படுகிறது. கேரளாவின் முக்கியமான பாரம்பரிய நெல் வகைகளில் ஒன்றான இது, கண்ணூர் மற்றும் காசர்கோடு மாவட்ட மலைப் பகுதிகளில் பயிரிட்டு, சேகரிக்கப்பட்டு பாதுகாக்கப்படுவதாக கருதப்படுகிறது.  

 சான்றுகள் 

பகுப்பு:நெல் வகைகள்
பகுப்பு:கேரளாவின் நெல் வகைகள்